చెన్నై : మహిళలపై లైంగిక నేరాలు పెరుగుతుండటానికి కారణాలను అన్వేషించాలని మద్రాస్ హైకోర్టు కోరింది. స్త్రీ, పురుషుల నిష్పత్తి పతనమవడం, వివిధ సాంస్కృతిక, మతపరమైన, నైతికపరమైన నిషేధాల వల్ల ఇటువంటి నేరాలు జరుగుతున్నాయేమో పరిశీలించాలని తెలిపింది. మహిళలపై నేరాలు ఏటికేడు పెరుగుతుండటంపై జస్టిస్ ఎన్ కిరుబకరణ్ ఆందోళన వ్యక్తం చేశారు. దీనికి పరిష్కారాన్ని అత్యవసరంగా కనుగొనవలసి ఉందన్నారు. వచ్చే నెల 10 లోగా స్పందించాలని కేంద్ర ప్రభుత్వం, తమిళనాడు ప్రభుత్వం, జాతీయ మహిళా కమిషన్లను కోరారు. లైంగిక దాడి జరగడమంటే బాధితురాలి వ్యక్తిగత గోప్యత, మర్యాద, గౌరవం వంటివాటిని దెబ్బతీయడమేనని పేర్కొన్నారు. ప్రతివారికి తమ శరీరంపై హక్కు ఉందని, ఆ హక్కును అతిక్రమించే అధికారం ఎవరికీ లేదని తెలిపారు.
chennai : mahilalapai laingika neraalu perugutundataaniki kaaranaalanu anveshinchaalani madras hycortu korindi. stree, purushula nishpatti patanamavadam, vividha saamskrutika, mataparamaina, naitikaparamaina nishedhaala valla ituvanti neraalu jarugutunnayemo pariseelinchaalani telipindi. mahilalapai neraalu etikedu perugutundatampai justis en kirubakaran aandolana vyaktam chesaru. deeniki parishkaaraanni atyavasaramgaa kanugonavalasi undannaaru. vache nela 10 loga spandinchaalani kendra prabhutvam, tamilanadu prabhutvam, jaateeya mahila kamishanlanu koraru. laingika daadi jaragadamante badhiturali vyaktigata gopyata, maryaada, gowravam vantivaatini debbateeyadamenani perkonnaru. prativaariki tama sareerampai hakku undani, aa hakkunu atikraminche adhikaaram evariki ledani telipaaru.